[{"text_idx": "#000001", "text": "En la jaro 2013, la Fondaj\u0302o Stradivari invitis 4 bonegajn muzikistojn por formi la stradivari-violonan arc\u0302-kvartetan orkestron, kiu okazigis en majo de 2013 la Stradivari-koncerton de kord-instrumenta kvarteto \"Oraj Kordoj\" en la C\u0302ina S\u0302tata Centro por Arta Prezentado en Pekino."}, {"text_idx": "#000002", "text": "La c\u0302armoj de violonoj faritaj de Stradivari"}, {"text_idx": "#000003", "text": "En la mondo estas multaj violono-faristoj, sed Stradivari estis la senprecedenca same kiel Mozart. La kord-instrumentoj faritaj de Stradivari havas la jenajn 3 c\u0302armojn:"}, {"text_idx": "#000004", "text": "La unua: tre bela aspekto. C\u0302iuj liaj violonoj diferencas unu de la aliaj. G\u0302is nun, la violono-faristoj de la tuta mondo, inkl. de tiuj en la malgranda urbo Kremono, kie naskig\u0302is Antonio Stradivari, uzas ankorau\u0306 lian recepton en produktado de olea bazo per natura rezino kiel perilo. Tia recepto povas garantii, ke la violonoj havu tre belajn sonojn."}, {"text_idx": "#000005", "text": "La dua: malsama perfekta strukturo. Stradivari c\u0302iam elektis bonkvalitajn lignojn de acero kaj piceo, kaj ilin konservas per specifa formulo. La farado de la kurbeco de la dorso de c\u0302iuj violonoj, la skulptado de g\u0302ia f-truo kaj la lokigo de c\u0302iuj g\u0302iaj trabetoj en la skatolo de la violonoj estas tute variaj lau\u030c la materialoj kun la celo atingi la plej perfektajn sonojn."}, {"text_idx": "#000006", "text": "La tria: sonoj kvazau\u0306 el la c\u0302ielaj kordoj. La sonoj de la violonoj faritaj de Stradivari estas kvazau\u0306 el la c\u0302ielaj kordoj. Por violonistoj estas iasenca honoro ludi per la violono farita de Stradivari."}, {"text_idx": "#000007", "text": "La kvar ludantoj de famaj violonoj"}, {"text_idx": "#000009", "text": "La unua violonisto Wang Xiaoming el C\u0302inio ludas per la violono Aurea (1710 - 1720). Stradivari dezajnis por tiu c\u0302i violono la plej bonan geometrian s\u0302ablonon al la pozicio de f-truo."}, {"text_idx": "#000010", "text": "Wang Xiaoming eklernis violonon en la ag\u0302o de 4 jaroj, eniris en la jaro 2002 en la Universitaton por Muziko kaj Artprezentado en Vieno por la magistreco sub la gvido de Gerhard Schulz. En la jaro 2008, 26-jara Wang Xiaoming estis akceptita al la Zurika Operdomo kaj farig\u0302is g\u0302ia unua violonisto la plej juna."}, {"text_idx": "#000011", "text": "La dua violonistino Soyoung Yoon el Koreio ludas per la violono King George farita en la jaro 1710. G\u0302i portas c\u0302i tiun nomon pro tio, ke en la jaro 1800 g\u0302i estis dedic\u0302ita al \"George III\", la reg\u0302o de Anglio. En komparo de la 2 violonoj faritaj en la sama ora epoko por violonoj, Aurea havas la sonon pli fortan kaj King George -- la sonon pli sonoran."}, {"text_idx": "#000012", "text": "Soyoung Yoon naskig\u0302is en la jaro 1984 en Koreio kaj eklernis violonon en la ag\u0302o de 5 jaroj. En Kolonjo kaj Zuriko s\u0302i lernis de Zakhar Bron, violonisto en granda reputacio. S\u0302i akiris konsiderindajn atingojn en la Tchaikovsky-a Violono-konkurso kaj en la Menuhin-a Violono-konkurso. En oktobro de 2011 s\u0302i gajnis la unuan lokon de la Internacia Wieniawski-a Violono-konkurso."}, {"text_idx": "#000014", "text": "Lech Antonio Uszynski naskig\u0302is en la jaro 1986 en itala muzikista familio. Li eklernis violonon en la ag\u0302o de 5 jaroj kaj aldviolonon en la ag\u0302o de 13 jaroj, kaj akiris premion en la Svisa Konkurso por Junaj Muzikistoj. Poste li lernis de Anna Chumachenco kaj Zakhar Bron, kaj poste lernis ankau\u030c aldviolonon de Rudolf Barshai. En la jaro 2001 li kaj liaj fratoj akiris la unuan lokon de la itala internacia ensemblo de instrumentoj Zinetti."}, {"text_idx": "#000015", "text": "Violonc\u0302elisto Maja Weber ludas per la violonc\u0302elo Bonamydobree-Suggia farita en la jaro 1717. C\u0302i tiu violonc\u0302elo iam estis apartenanta al la brita klerulo Bonamy Dobree, kiu g\u0302in nomis per sia propra nomo. Poste portugala violonc\u0302elisto Guilhermina Suggia havigis al si tiun c\u0302i ege valoran violonc\u0302elon. Nun, g\u0302i estas uzata de Maja Weber."}, {"text_idx": "#000016", "text": "Maja Weber naskig\u0302is en Svislando en la jaro 1974. S\u0302i eklernis violonc\u0302elon en la ag\u0302o de 4 jaroj. Kaj poste s\u0302i lernis de Frans Helmerson kaj Walter Levin. S\u0302i gajnis la unuan lokon de la Bubenreuth-ensemblo de instrumentoj."}, {"text_idx": "#000017", "text": "Kvarteto de la c\u0302ielaj kord-instrumentoj"}, {"text_idx": "#000018", "text": "En la Stradivari-koncerto de kord-instrumenta kvarteto \"Oraj Kordoj\" okazanta en Pekino en la komenco de majo de 2013 la 4 junaj artistoj ludis per la supre menciitaj 4 violonoj faritaj de Stradivari muzikaj\u0302ojn de grandaj majstroj J. S. Bach, Mozart, F. F. Chopin, Peter Heidrich kaj aliaj, kaj iliaj prezentadoj estis varme akceptitaj de la au\u0306skultantoj."}, {"text_idx": "#000019", "text": "Redaktoroj: Zhang Shuang kaj Wang Lihua"}]